CELEX: 32012D0740
Language: hu
Date: 2012-11-29 00:00:00
Title: 2012/740/EU: A Bizottság végrehajtási határozata ( 2012. november 29. ) a 2008/544/EK határozat által az 58/2003/EK tanácsi rendelet alkalmazásában az Egészség- és Fogyasztóügyi Végrehajtó Ügynökség létrehozása céljából módosított 2004/858/EK határozat módosításáról

1.12.2012   
            
            
               HU
            
            
               Az Európai Unió Hivatalos Lapja
            
            
               L 331/50
            
         A BIZOTTSÁG VÉGREHAJTÁSI HATÁROZATA
   (2012. november 29.)
   a 2008/544/EK határozat által az 58/2003/EK tanácsi rendelet alkalmazásában az Egészség- és Fogyasztóügyi Végrehajtó Ügynökség létrehozása céljából módosított 2004/858/EK határozat módosításáról
   (2012/740/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 6. cikke (1) bekezdésére,
   mivel:
   
               (1)
            
            
               A 2004/858/EK bizottsági határozat (2) az 1786/2002/EK európai parlamenti és tanácsi határozattal (3) elfogadott, a közegészségügyre vonatkozó 2003–2008. évi közösségi cselekvési program igazgatása céljából létrehozta a „Közegészségügyi Program Végrehajtó Hivatalát” (a továbbiakban: Hivatal). A 2004/858/EK határozat előírja, hogy a Hivatalt 2010. december 31-ig bízzák meg a 2003–2008. évi közegészségügyi program keretében aláírt szerződések és támogatások végrehajtásával.
            
         
               (2)
            
            
               A 2008/544/EK bizottsági határozat (4) a „Közegészségügyi Program Végrehajtó Hivatalát”„Egészség- és Fogyasztóügyi Végrehajtó Ügynökséggé” (a továbbiakban: Ügynökség) alakította át, és megbízatását 2015-ig meghosszabbította. Figyelembe véve az elvégzett költség-haszon elemzést, valamint az egyes közösségi programokon belül kitűzött célok leghatékonyabb módon történő elérése érdekében a 2008/544/EK határozat az alábbi közösségi programok és fellépések végrehajtásával bízta meg az Ügynökséget: a 2003–2008. évi közegészségügyi program, az 1350/2007/EK európai parlamenti és tanácsi határozattal (5) elfogadott 2008–2013. évi közegészségügyi program, az 1926/2006/EK európai parlamenti és tanácsi határozattal (6) elfogadott 2007–2013. évi fogyasztóvédelmi program, továbbá a 882/2004/EK európai parlamenti és tanácsi rendelet (7) és a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelv (8) hatálya alá tartozó, élelmiszer-biztonsági képzésre vonatkozó intézkedések.
            
         
               (3)
            
            
               Az Ügynökség által szerzett szakértelem fényében az Ügynökséget meg kell bízni az irányítása alá tartozó, élelmiszer-biztonsági képzésre vonatkozó intézkedésekhez hasonló intézkedések irányításával is, különös tekintettel az Ügynökség tevékenységi körének az Európai Unió tagállamain kívüli képzési intézkedésekre való kiterjesztésére. Az Ügynökséget tehát meg kell bízni a 2012-es munkaprogram elfogadására vonatkozó, a külkereskedelmi kapcsolatok terén megvalósuló projektek – többek között a harmadik országok piacaira jutás és a kereskedelmi támogatások terén megvalósuló kezdeményezések – esetében finanszírozási határozatnak minősülő C(2012) 1548 bizottsági határozat, továbbá a fejlesztési együttműködés finanszírozási eszközének létrehozásáról szóló, 2006. december 18-i 1905/2006/EK európai parlamenti és tanácsi rendelet (9) 22. cikke (1) és (3) bekezdésének hatálya alá tartozó, az élelmiszer-biztonsági képzésre vonatkozó intézkedések irányításával.
            
         
               (4)
            
            
               Az Ügynökség hatáskörébe kell utalni az európai szabványosításról szóló, és az egyéni védőeszközökre vonatkozó tagállami jogszabályok közelítéséről szóló, 1989. december 21-i 89/686/EGK tanácsi irányelvet (10), a polgári felhasználású robbanóanyagok forgalomba hozatalára és felügyeletére vonatkozó rendelkezések harmonizációjáról szóló, 1993. április 5-i 93/15/EGK tanácsi irányelvet (11), a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok közelítéséről szóló, 1994. március 23-i 94/9/EK európai parlamenti és tanácsi irányelvet (12), a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről szóló, 1994. június 16-i 94/25/EK európai parlamenti és tanácsi irányelvet (13), a felvonókra vonatkozó tagállami jogszabályok közelítéséről szóló, 1995. június 29-i 95/16/EK európai parlamenti és tanácsi irányelvet (14), a nyomástartó berendezésekre vonatkozó tagállami jogszabályok közelítéséről szóló, 1997. május 29-i 97/23/EK európai parlamenti és tanácsi irányelvet (15), a műszaki szabványok és szabályok terén történő információszolgáltatási eljárás megállapításáról szóló, 1998. június 22-i európai parlamenti és tanácsi irányelvet (16), a mérőműszerekről szóló, 2004. március 31-i 2004/22/EK európai parlamenti és tanácsi irányelvet (17), a pirotechnikai termékek forgalomba hozataláról szóló, 2007. május 23-i 2007/23/EK európai parlamenti és tanácsi irányelvet (18), az egyszerű nyomástartó edényekről szóló, 2009. szeptember 16-i 2009/105/EK európai parlamenti és tanácsi irányelvet (19) és a nem automatikus működésű mérlegekről szóló, 2009. április 23-i 2009/23/EK európai parlamenti és tanácsi irányelvet (20) módosító európai parlamenti és tanácsi rendelet hatálya alá tartozó, az Európai Szövetség a Fogyasztók Képviseletének Összehangolására a Szabványosításban elnevezésű szervezettel (ismertebb nevén: ANEC) kötött egyezmény irányítását.
            
         
               (5)
            
            
               Ezért a 2004/858/EK határozatot ennek megfelelően módosítani kell.
            
         
               (6)
            
            
               Az e határozatban előírt rendelkezések összhangban vannak a Végrehajtó Ügynökségek Bizottsága véleményével,
            
         ELFOGADTA EZT A HATÁROZATOT:
   1. cikk
   A 2004/858/EK határozat a következőképpen módosul:
   
               1.
            
            
               A 4. cikk (1) bekezdésének első mondata helyébe a következő szöveg lép:
               „(1)   Az Ügynökség az 1350/2007/EK európai parlamenti és tanácsi határozattal (21) elfogadott második közegészségügyi program (2008–2013), az 1926/2006/EK európai parlamenti és tanácsi határozattal (22) elfogadott 2007–2013. évi fogyasztóvédelmi program, az európai szabványosításról szóló európai parlamenti és tanácsi rendelet, valamint a 882/2004/EK európai parlamenti és tanácsi rendelet (23), a 2000/29/EK tanácsi irányelv (24), a C(2012) 1548 határozat és az 1905/2006/EK európai parlamenti és tanácsi rendelet (25) hatálya alá tartozó, az élelmiszer-biztonsági képzésre vonatkozó intézkedések irányításával kapcsolatos alábbi végrehajtási feladatok elvégzéséért felelős:
            
         
               2.
            
            
               A 6. cikk helyébe a következő szöveg lép:
               „6. cikk
               Támogatások
               Az Ügynökség az Európai Közösségek általános költségvetésében szereplő és az 1350/2007/EK határozattal elfogadott második közegészségügyi program (2008–2013), az 1926/2006/EK határozattal elfogadott fogyasztóvédelmi program (2007–2013), az európai szabványosításról szóló európai parlamenti és tanácsi rendelet, valamint a 882/2004/EK rendelet, a 2000/29/EK irányelv, a C(2012) 1548 határozat és az 1905/2006/EK rendelet hatálya alá tartozó, az élelmiszer-biztonsági képzésre vonatkozó intézkedések számára megállapított pénzügyi juttatásból kap támogatást.”
            
         2. cikk
   Ez a határozat az Európai Unió Hivatalos Lapjában történő kihirdetését követő napon lép hatályba.
   
      Kelt Brüsszelben, 2012. november 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 11., 2003.1.16., 1. o.
   
      (2)  HL L 369., 2004.12.16., 73. o.
   
      (3)  HL L 271., 2002.10.9., 1. o.
   
      (4)  HL L 173., 2008.7.3., 27. o.
   
      (5)  HL L 301., 2007.11.20., 3. o.
   
      (6)  HL L 404., 2006.12.30., 39. o.
   
      (7)  HL L 165., 2004.4.30., 1. o.
   
      (8)  HL L 169., 2000.7.10., 1. o.
   
      (9)  HL L 378., 2006.12.27., 41. o.
   
      (10)  HL L 399., 1989.12.30., 18. o.
   
      (11)  HL L 121., 1993.5.15., 20. o.
   
      (12)  HL L 100., 1994.4.19., 1. o.
   
      (13)  HL L 164., 1994.6.30., 15. o.
   
      (14)  HL L 213., 1995.9.7., 1. o.
   
      (15)  HL L 181., 1997.7.9., 1. o.
   
      (16)  HL L 204., 1998.7.21., 37. o.
   
      (17)  HL L 135., 2004.4.30., 1. o.
   
      (18)  HL L 154., 2007.6.14., 1. o.
   
      (19)  HL L 264., 2009.10.8., 12. o.
   
      (20)  HL L 122., 2009.5.16., 6. o.
   
      (21)  HL L 301., 2007.11.20., 3. o.
   
      (22)  HL L 404., 2006.12.30., 39. o.
   
      (23)  HL L 165., 2004.4.30., 1. o.
   
      (24)  HL L 169., 2000.7.10., 1. o.
   
      (25)  HL L 378., 2006.12.27., 41. o.”